**UAB „Plungės vandenys“**

**Vykdomos veiklos ir ateities planų pristatymas**

2019 metais vykdomi projektai, dalinai finansuojamų ES lėšomis:

**Projektas „Vandens tiekimo ir nuotekų tvarkymo infrastruktūros renovavimas ir plėtra Plungės rajone“, projekto Nr. 05.3.2-APVA-R-014-81-0001**

Finansavimo ir administravimo sutartis su LR AM Aplinkos projektų valdymo agentūra (APVA) pasirašyta 2017 m. gegužės 29 d., pakeitimas Nr.1-2018-gegužės 16 d. Pagal FAS skirtas finansavimas pateiktas lentelėje:

|  |  |  |
| --- | --- | --- |
| Viso3 262 572,86 € | ES fondų lėšos1 845 685,00 € | Įmonės lėšos1 416 887,86 € |

Pagrindiniai darbai baigti:

- 2018 m. vasario 23 d. baigti sutartyje numatyti Geriamojo vandens gerinimo įrenginių statybos Plungės rajone Narvaišių kaime darbai. Sutarties vertė 67900 €urų be PVM. Įrengtų vandens gerinimo įrenginių dėka Narvaišių kaimo gyventojai jau naudojasi higienos normų reikalavimus atitinkančiu geriamuoju vandeniu.

- 2019-07-04 d. baigti Vandentiekio ir nuotekų šalinimo tinklų Prūsalių k. ir Kaušėnų k. statybos darbų rangos sutarties darbai. Įrengta 4076 m naujų vandentiekio, 5490 m naujų buitinių nuotekų tinklų ir 3 nuotekų siurblinės. Sudarytos sąlygos Kaušėnų kaimo Kalnų gatvės ir Prūsalių kaimo Gėlių gatvės gyventojams prisijungti prie buitinių nuotekų tinklų, o Kaušėnų kaimo Liepų, Slyvų, Tvenkinio gatvių ir Prūsalių kaimo Draugystės, Jurginų, Mažosios, Pamiškės, Statybininkų, Tiesiosios gatvių gyventojams prie vandentiekio ir buitinių nuotekų tinklų. Pagal finansavimo sutartį iki 2021-12-31 prie vandentiekio tinklų turės prisijungti 101 būstas, prie buitinių nuotekų tinklų 122 būstai. Šiuo metu prie vandentiekio tinklų jau prisijungė 38 būstai (38%), o prie nuotekų tinklų 48 (39%).

 2019-09-12 d. baigti Vandentiekio ir nuotekų šalinimo tinklų Glaudžių k. ir Jovaišiškės k., Babrungo se., Plungės r. sav. statybos darbų rangos sutarties darbai. Įrengta 3052 m naujų vandentiekio tinklų ir vandens slėgio kėlimo stotis, 7577 m naujų buitinių nuotekų tinklų ir 4 nuotekų siurblinės. Vanduo minėtoms gyvenvietėms jau tiekiamas iš Plungės miesto vandenvietės, atitinkantis higienos normų reikalavimus. Sudarytos sąlygos 75 šių gyvenviečių būstams savo nuotekas nuvesti į centralizuotus tinklus bei 5 būstams prisijungti prie naujų vandentiekio tinklų. Šiuo metu prie nuotekų tinklų jau prisijungė 25 būstai (33%).

 Tą pačią dieną baigti ir Vandentiekio ir nuotekų šalinimo tinklų Plungės mieste rekonstravimo darbų rangos sutarties darbai. Rekonstruota 1003 m vandentiekio ir 3974 m buitinių nuotekų tinklų.

Toliau vykdoma tinklų inventorizacijos sutartis. Numatyta inventorizuoti 110 km neinventorizuotų vandentiekio ir buitinių nuotekų tinklų Plungės rajono savivaldybėje. Sutartis galioja iki 2019 m. gruodžio mėnesio. Dalis šių tinklų (pagrinde kaimuose) nėra įmonės balanse, todėl parengtos bylos bus perduotos savivaldybės administracijai dėl įregistravimo ir perdavimo į įmonės balansą.

Šiuo metu Aplinkos projektų valdymo agentūrai pateiktas prašymas dėl sutaupytų 117 tūkst. eurų panaudojimo buitinių nuotekų tinklų įrengimui Strazdų ir Lakštingalų gatvėms Kaušėnų kaime. Planuojama, kad darbai bus atlikti per 2020 metus. Prašymą dėl tinklų paklojimo yrą pateikę 12 namų gyventojai.

 **Projektas „Paviršinių nuotekų sistemų tvarkymas Plungės mieste“, projekto Nr. 05.1.1-APVA-R-007-81-0001**

Finansavimo ir administravimo sutartis su LR AM Aplinkos projektų valdymo agentūra (APVA) pasirašyta 2017 m. vasario 28 d., pakeitimas Nr. 1 – 2018 m. kovo 20 d., Nr.2 – 2018 m. rugsėjo 5 d. Projekto vykdytojas – UAB „Plungės vandenys“, partnerė Plungės rajono savivaldybė. Pagal FAS skirtas finansavimas pateiktas lentelėje:

|  |  |  |
| --- | --- | --- |
| Viso1 396 034,31 € | ES fondų lėšos1 186 629,17 € | Savivaldybės dalis 209 405,14 € |

Inventorizuota ir įteisinta 6,9 km paviršinių nuotekų tinklų, bei papildomai inventorizuota 2,7 km tinklų it pateikta savivaldybės administracijai įteisinimui.

 Pagrindinėje rangos sutartyje numatyta pakloti 4,62 km naujų paviršinių nuotekų tinklų (Birutės g.-Paprūdžio g., Kepyklos g.-Paupio g., Dariaus ir Girėno g., Lankos g.-Taikos g., Sukilėlių g.A.Vaišvilos g.-Tumo-Vaižganto g., M.Pečkauskaitės g.-Plechavičiaus g.) ir 1,29 km rekonstruoti (Minijos g.-Rietavo g., Aušros g.-Rietavo g., Laisvės g.). Darbai beveik baigti, likę apie 40 m tinklų rekonstruoti per Aušros 33 sklypą. Kadangi namas įrengtas beveik ant linijos, jos rekonstruoti negautas savininkų sutikimas, todėl priimtas sprendimas sutarties keitimui ir liniją mikrotuneliavimo būdu pakloti kitoje namo pusėje. Šis pakeitimas padidino darbų vertę 59 458 eurais, kuriuos, įmonės valdybos sprendimu turės apmokėti UAB „Plungės vandenys“. Planuojama darbus baigti dar šiais metais.

Rangos sutartyje iš papildomai skirtų lėšų numatyta pakloti 2,17 km tinklų S.Nėries, Beržų, Lankos, Vėjo, Purienų, Varpo gatvėse. Darbus numatoma baigti iki lapkričio mėnesio pabaigos.

Šiuo metu pateiktas prašymas Aplinkos projektų valdymo agentūrai leisti Regiono lėšų likučius ir mūsų projekto sutaupymus, viso 67 073 eurai, panaudoti paviršinių lietaus tinklų statybai S.Nėries gatvėje. Numatoma įrengti apie 218 m tinklų S. Nėries gatvėje tarp Pievų ir Kepyklos gatvių.

Įmonė toliau vykdo tinklų plėtros darbus ir iš savo lėšų. 2019 metai jau pastatyta:

-Vandentiekio (26 m) ir buitinių nuotekų (77 m) atšakos Birutės g. 41,45,47 namams Plungėje;

-Buitinių nuotekų tinklai (495 m) su nuotekų siurblinę Medelyno ir Medeinos gatvėms Noriškių kaime;

-Buitinių nuotekų tinklai (65 m) Birutės g. 29, Plungėje namo pajungimui

-Buitinių nuotekų tinklai (755 m) su nuotekų siurbline Kalniškių Kelio gatvėje, Kalniškių k.;

- Rekonstruoti 327 m avarinės būklės buitinių nuotekų tinklai Beržų g., Žlibinuose ir Švyturio g., Staneliuose ir 188 m M.K.Čiurlionio gatvėje, Plungės m.;

- Vietoj avarinės būklės neinventorizuotų paviršinių nuotekų tinklų įrengta 212 m Laisvės al., 104 m J.Biliūno gatvėje ir 226 m Rietavo gatvėje Plungės mieste.

 Vandentiekio ir buitinių nuotekų tinklų plėtrai ir rekonstrukcijai 2019 m įmonė investavo 204 tūkst. eurų be PVM, paviršinių nuotekų tinklų statybai 128 tūkst. eurų be PVM (be prisidėjimu prie projektų dalinai finansuojamų ES lėšomis).

 Šiuo metu pasirašyta darbų sutartis dėl buitinių nuotekų tinklų plėtros Babrungo kaimo Platelių gatvėje ir Truikių kaimo Žemaitijos gatvėje. Numatoma įrengti apie 700 m buitinių nuotekų tinklų ir nuotekų siurblinę, sutarties vertė 89 tūkst. eurų. Darbus numatoma baigti iki 2020 m gegužės mėnesio. 2020 m. planuojama kloti vandentiekio ir buitinių nuotekų tinklus dalyje J.Pabrėžos g., Plungės m., nuotekų tinklus Luknos g., Stalgėnų k.

 Įmonė toliau investuoja ir į geriamojo vandens gerinimo įrenginių statybą. 2019 m pastatyti valymo įrenginiai Stonaičių kaimo vandenvietėje. Vandens gerinimo įrenginių vertė 89 tūkst. €. Kiekvienais metais planuojama įrengti po vieną vandens gerinimo įrenginį.

 Įsigaliojus mažesnėms negu dabar perskaičiuotoms vandens tiekimo ir nuotekų tvarkymo paslaugų teikimo kainoms įmonės galimybė savo lėšomis vykdyti infrastruktūros plėtrą sumažės, todėl tikimasi prisidėjimo iš savivaldybės.

 Vienas iš pagrindinių 2020-2021 metų įmonės uždavinių užtikrinti, kad Plungės miesto aglomeracijoje buitinių nuotekų tvarkymo paslaugomis naudotųsi ne mažiau 98% Plungės aglomeracijos gyventojų. Tuo tikslu 2019 m. pateikta paraiška finansuoti buitinių nuotekų tinklų statybą sodų bendrijos „Saulutė“ gatvėse (J.Pabrėžos g., Aronijų skg., Vyšnių skg., Serbentų skg., Rožių g., Tulpių g.) Plungės mieste. Bendra projekto vertė su vandentiekio tinklais būtų 536 tūkst. eurų, iš jų 196 tūkst. eurų ES lėšos, likusi dalis įmonės iš paskolos (vandentiekio tinklai nefinansuojami). Prie tinklų pareiškė norą jungtis ir sudarė preliminarias sutartis 59 būstai.

 Pagal LR Geriamojo vandens tiekimo ir nuotekų tvarkymo įstatymą savivaldybės Tarybos iki 2021 m. kovo 1 d. turi pakeisti geriamojo vandens tiekimo ir nuotekų tvarkymo infrastruktūros plėtros planus ir nustatyti aglomeracijų ribas. Kadangi aglomeracijose turi būti daugiau 2000

gyventojų, tai Plungės r. sav. tik Plungės aglomeracijai reikalingos ribos. Norint įgyvendinti šį reikalavimą reikalingi Plungės r. sav. administracijos skubūs sprendimai dėl spec. plano koregavimo ar keitimo.

 Direktorius Antanas Borumas